[{"text_idx": "#000000", "text": "\u201cPaar aastat pa\u0308rast seda, kui Alfonso Cuaron tuli lagedale oma autobiograafiliste sugemetega ja u\u0308limalt nostalgilise must-valge linalooga \u201eRooma\u201c, toob Po\u0303hja-Iirimaa pealinnas u\u0308les kasvanud teeneline Shakespeare\u2019i populariseerija Kenneth Branagh kinoekraanidele autobiograafiliste sugemetega ja u\u0308limalt nostalgilise must-valge linaloo pealkirjaga \u201eBelfast\u201c."}, {"text_idx": "#000001", "text": "Branagh on aastaku\u0308mnete jooksul juhatanud inimesi ko\u0303rvu Henry V-ga Agincourti lahingusse, toonud ko\u0303uejumal Thori Asgardist meie maailma ning lahendanud mo\u0303rvamu\u0308steeriume kihutavas Idaekspressis. Nu\u0308u\u0308d on ta endale appi palganud nimeka karakterna\u0308itlejate ansambli eesotsas Judi Denchi, Ciara\u0301n Hindsi, Caitri\u0301ona Balfe\u2019i ja Jamie Dornaniga, kes ko\u0303ik teevad suuremeelselt ruumi selleks, et paljulubav uustulnuk Jude Hill lavastaja alter egona ekraanil sa\u0308rada saaks."}, {"text_idx": "#000002", "text": "Branagh\u2019 su\u0308damlik u\u0308leskasvamislugu paiskab vaataja keset 1960ndate rahutuid aegu Belfasti ta\u0308navatel, kus igal o\u0303htul kodu poole suundudes pidid igal ta\u0308navanurgal to\u0303estama, kas olid protestant vo\u0303i katoliiklane, kas olid oma vo\u0303i omadele vo\u0303o\u0303ras. Selles keerulises labu\u0308rindis pu\u0308u\u0308abki oma o\u0303iget teed leida va\u0308ike Buddy, kuid selle navigeerimise muudab omalt poolt keerukamaks tema to\u0308o\u0308lisklassi kuuluva pere igapa\u0308evased mured, pinna all podisevad ema-isa suhteprobleemid ning ka ta\u0308navatel pulbitsev va\u0308givald. Buddy unistab glamuursest ja muretust tulevikust, mis teda u\u0308mbritsevatest rahutustest eemale viiks, kuid seni pakuvad talle omalt poolt tuge ja lohutust tema karismaatilised vanemad (Dornan ja Balfe) ning muhedaid elutarkusi otsekui varrukast puistavad vanavanemad (Dench ja Hinds)."}, {"text_idx": "#000003", "text": "Film kuulub aasta parima filmi Oscari soosikute hulka. \u201d"}]